KBANK คว้ารางวัล LCSi ธนาคารแรกในไทย
“กสิกรไทย” คว้ารางวัล LCSi ระดับ “ยอดเยี่ยม” ภายใต้โครงการประเมินและจัดระดับธุรกิจคาร์บอนต่ำและยั่งยืน ธนาคารแรกในประเทศไทย 
“กสิกรไทย” คว้ารางวัล LCSi ระดับ “ยอดเยี่ยม” ภายใต้โครงการประเมินและจัดระดับธุรกิจคาร์บอนต่ำและยั่งยืน ธนาคารแรกในประเทศไทย 
16 ก.ย. 2564

นายกฤษณ์ จิตต์แจ้ง กรรมการผู้จัดการ ธนาคารกสิกรไทย จำกัด (มหาชน) หรือ KBANK เป็นผู้แทนธนาคารรับรางวัล การดำเนินธุรกิจคาร์บอนต่ำและยั่งยืนในระดับ “ยอดเยี่ยม” ภายใต้โครงการประเมินและจัดระดับธุรกิจคาร์บอนต่ำและยั่งยืน ประจำปี 2564 ซึ่งเป็นธนาคารแรกและธนาคารเดียวในประเทศไทยที่ได้รับรางวัลดังกล่าว
โดยรางวัลนี้มอบให้แก่องค์กรที่เป็นแบบอย่างที่ดีในการดำเนินธุรกิจคาร์บอนต่ำและยั่งยืน มีความมุ่งมั่นในการบริหารจัดการเพื่อลดการปล่อยก๊าซเรือนกระจกอย่างมีประสิทธิภาพเพื่อการพัฒนาธุรกิจอย่างยั่งยืน ซึ่งการประกาศผลการประเมินและจัดระดับธุรกิจคาร์บอนต่ำและยั่งยืน ประจำปี 2564 จัดโดยองค์การบริหารจัดการก๊าซเรือนกระจก (องค์การมหาชน)